**Simulaation osat ja tulostusohjeet:**

Pelin tulostettavat osat koostuvat seuraavista tiedostoista: 1) rastikyltit, 2) taitokortit, 3) lusmuumo-kortit, 4) projektikortit, sekä 5) pelivihko.

Tulosta pelin osat seuraavan ohjeen mukaan:

1) Rastikyltit, 6kpl, kokoa A3 (taitettava).

Tulosta rastikyltit yksipuolisina A3-kokoiselle paperille ja taittele kyltit niihin merkittyjä viivoja pitkin. Rastikyltit asetellaan ympäri pelitilaa. Tarkista, että olet tulostanut kaikki rastit:

o Koulutus

o Koti

o Elämykset

o Harrastus

o Työelämä

o Lusmuumo

2) Taitokortit, 34 kpl, kokoa A6.

Tulosta taitokortit yksipuolisina A6 -kokoisina. Tämä tapahtuu yksinkertaisimmin tulostamalla neljä sivua yhdelle sivulle ja leikkaamalla paperit neljään osaan. Taitokortit asetellaan seuraaville rasteille niiden oikeassa alakulmassa olevan luokituksen mukaan:

o Koulutus

o Koti

o Elämykset

o Harrastus

3) Lusmuumokortit, 15 kpl, kokoa A5.

Tulosta lusmuumokortit yksipuolisina A5 -kokoisina. Tämä tapahtuu helpoiten tulostamalla kaksi sivua yhdelle ja leikkaamalla paperit kahtia. Lusmuumokortit asetetaan lusmuumo-rastille.

4) Projektikortit, 41 kpl, kokoa A5.

Projektikortit-tulostustiedosto sisältää projektikortit (20 kpl) sekä Miltä maailma näyttää -kortit (21 kpl). Tulosta kaikki nämä kortit yksipuolisina A5 -kokoisina ja asettele ne työelämärastille niin, että Miltä maailma näyttää -kortit tulevat omaan pinoonsa.

5) Pelivihko, kappalemäärä pelaajamäärän mukaan, kokoa A4 (taitettava).

Tulosta pelivihko A4-kokoiselle paperille kaksipuoleisena ja taita tulostetut vihot keskeltä niin, että kansi-sivulla näkyy pelin otsikko ja takakannessa taitojen listaus sekä sisäsivuilla rastikartta ja ohjeet. Pelivihot jaetaan pelaajille ennen pelin alkua.

Lisäksi on hyvä varata pelaajille tyhjää paperia projektien suunnittelua varten. Paperit voidaan asettaa esimerkiksi työelämärastilta mukaan otettaviksi projektikorttien ja Miltä maailma näyttää -korttien viereen.